

**המכללה לביטחון לאומי**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
תיק: מבל  
סימוכין: דס 086  
כ"ג בחשון תש"פ  
21 בנובמבר 2019

**תאריך:**

**סגל מב"ל**

**מפקד המכללות**

**הנדון: סיכום התייחסות משתתפים לסמינר אירופה**

1. ביום חמישי, ה-21 בנובמבר 2019 התקיים סיכום סמינר אירופה למשתתפי המב"ל בהובלת המד"רית, להלן סיכום עיקרי ההתייחסויות שהועלו על ידי המשתתפים:
   1. **אופיר ליויוס -**
      * 1. גיוון הדוברים והמפגשים ראוי לציון ולהערכה.
        2. עבודה בקבוצות קטנות מהווה מתודת למידה איכותית המתאימה לבכירים.
   2. **עמית ימין -**
      * 1. מתודת הלימוד מצוינת.
        2. הגיוון במדינות השונות והחקירה המובנת היתה טובה מאד, והביאה לידי ביטוי לקחים משנים קודמות.
        3. בקבוצת קפריסין, נכון היה לעבור גם לצד הטורקי, ולכל הפחות להיפגש עם גורמים טורקיים רשמיים, על מנת לקבל הבנה מקיפה ומאוזנת יותר אודות הסכסוך באי.
        4. באיחוד האירופי ובנאט"ו, היה נכון יותר לתת מבואות משותפים לכולם, ולאפשר המשך למידה בקבוצות סביב תחומי העניין שעסקו בהם במדינות השונות.
   3. **סימה שפיצר -**
      * 1. חשוב מאד היציאה מהמליאה והסיור ב"שטח" באמצעות הרגליים.
        2. שאלה גדולה האם קפריסין היא מדינה המתאימה לסיור באירופה, שכן היא אמנם שייכת לאיחוד האירופי, אולם היא סובלת מבעיות ומאתגרים מזרח תיכוניים.
        3. את ההכנות למפגשים בבריסל היה כדאי לעשות באופן אחר, בקבוצות קטנות או במתודות אחרות.
        4. היה צריך לעמוד על ההבדלים שבין נאט"ו לבין האיחוד האירופי בהקשר היחס לישראל.
   4. **רם ארז -** 
      * 1. עבודה בצוותים מצויינת, תהליך הטעינה היה טוב מאד.
        2. את הביקור בבריסל ניתן היה להמשיך עם אותה שאלת מחקר בהתאם לצוותים, מהזווית של הא"א, וזה היה הופך את הביקור למשמעותי יותר.
        3. תהליך העיבוד בתום הסיור – לבנה מרכזית שחסרה.
   5. **נדב תורג'מן -** 
      * 1. מתודת העבודה בקבוצות קטנות וסביב שאלת מחקר היא מתודה מצוינת.
        2. ניתן פרק זמן קצר מאד לגיבוש שאלת המחקר, מה שקיבע את הצוות בהמשך תהליך הלמידה. ייתכן שניתן היה להגיע לחקירה טובה יותר אילו היה ניתן זמן רב יותר לניסוח שאלת המחקר.
        3. ההיערכות המנהלתית לסיור היתה טובה ובסך הכל ניכר שחרף המורכבות הכרוכה בפיצול המב"ל לארבעה יעדים שונים, הלוגיסטיקה היתה במיטבה.
        4. באיחוד האירופי רצוי להביא גם דוברים ביקורתיים כלפי מדינת ישראל ומדיניותה.
        5. היה חסר תחקיר צוותי על הסיור.
        6. ניתן לקצר במעט את השהות בבריסל (ליום) ולהוסיף זמן לסיור המפוצל בקבוצות.
   6. **נורית קדוש -** 
      * 1. רצוי להתעקש לשמוע גם דוברים ביקורתיים כלפי מדינת ישראל, במיוחד בבריסל.
        2. תהליך ההכנה והאחריות שניתנה למשתתפים איפשרה עצמאות רבה ולמידה טובה יותר.
2. לידיעתכם.
3. בברכה,

סא"ל**, מתן אור**

ר' ענף הדרכה